Hu-faq-request

Hogyan igényelhetek intézményemnek NIIF videokonferencia berendezést?
Az NIIF Intézet lehetőséget biztosít NIIF tulajdonú videokonferencia berendezések intézményi kihelyezésére és használatára, amennyiben az alábbi feltételek mindegyike teljesül:
 * az NIIF Intézet rendelkezik kiadható berendezéssel az intézmény számára
 * az igénylő intézmény NIIF tagintézmény
 * az igénylő intézmény benyújtotta hivatalos igénylését videokonferencia berendezésre ezen űrlap kitöltésével, és a kinyomtatott, aláírt, lepecsételt példány Intézetünkhöz postai úton való eljuttatásával
 * az igénylő intézmény indokolja és garantálja az eszköz kihasználtságát és hívásokat bonyolít vele az NIIF gatekeeper hálózatán keresztül
 * az igénylő intézmény és az NIIF Intézet között érvényes eszközkihelyezési megállapodás jön létre

Fontos tudnivalók

 * Kihelyezhető eszközeink az alábbiak lehetnek:
 * Polycom ViewStation FX
 * Polycom VSX 7000
 * Polycom HDX 8000 (jelenleg csak Budapesten és Pest megyen kívüli régióba!)


 * Az igénylésben szereplő kötelezően megadandó technikai paraméterekről és az eszköz későbbi helyes konfigurálásáról itt tájékozódhat.


 * Intézetünknek akkor van lehetősége egy berendezést kihelyezni, amikor az visszakerül előző helyéről, kihasználatlanság, vagy egyéb okok (pl. saját intézményi eszköz beszerzése) miatt.


 * Az eszközök mozgása nem állandó, így előfordulhat, hogy az igénylés benyújtásától számított várható várakozási idő akár több hónap is lehet, kérjük, igénylésénél ezt a lehetőséget is vegye figyelembe.


 * Rendszereink folyamatosan statisztikát készítenek az eszközeink kihasználtságáról. Amennyiben azt látjuk, hogy az eszközön bonyolított hívások száma és/vagy hossza kiemelkedően alacsony, esetleg egyáltalán nem produkál forgalmat a készülék, továbbá többszöri figyelmeztetésünkre sem növekszik az eszköz igénybevétele, Intézetünk munkatársai jogosultak az eszköz visszavételére és új helyre történő kihelyezésére.

Megértésüket és türelmüket köszönjük!